lv ja eo fr sl lv es en lv en lv en lv lv lv lv lv lv lv lv lv lv lv lv lv lv lv fr en lv en lv lv en lv lv en en en en en en en en en
5 tiešsaistes rīki, kurus nepieciešams pārzināt, izīrējot īpašumu īstermiņā - Houseys
Īstermiņa īres īpašuma menedžments no pirmā acu uzmetiena var šķist salīdzinoši vienkāršs process, tomēr, lai to veiktu efektīvi un ilgtspējīgi, ir jāpārzina vairāki ļoti būtiski aspekti. Šajā rakstā Houseys iepazīstinās Jūs ar dažiem no svarīgākajiem tiešsaistes rīkiem, kas būtu jāpārzina katram īstermiņa īres īpašuma īpašniekiem vai tā menedžerim.
Tiešsaistes ceļojumu aģentūras (angliski – Online Travel Agencies jeb OTAs) pēc savas būtības ir kanāli, kuri tiek izmantoti, lai piesaistītu viesus Jūsu īstermiņa īres īpašumam. Vispazīstamākās īstermiņa īres tiešsaistes ceļojumu aģentūras ir Airbnb, Booking.com un Expedia, taču ir vēl daudzas citas, kas ir populārākas noteiktu valstu un reģionu tirgos.
Galvenais iemesls, kāpēc mēs šīs aģentūras pieskaitām pie tiešsaistes rīkiem, ir tāds, ka tās ļoti atšķiras viena no otras, un, lai no tām iegūtu maksimālu pievienoto vērtību, katru ir jāiepazīst dziļāk. Piemēram, Airbnb un Booking.com ir ļoti atšķiras pēc meklēšanas rezultātos izmantotā algoritma. Šī iemesla dēļ ir svarīgi zināt, tieši kādām lietām jāpievērš uzmanība, izveidojot sava mājokļa profilu katrā no šīm platformām. Tāpat, būtiski atšķiras arī komisiju apmērs, kuras iekasē katra no šīm platformām, tāpēc, ja vēlaties savu īpašumu piedāvāt vairāk nekā vienā no tām, ieteicams izmantot kādu no tirgū pieejamajiem kanālu menedžeriem, kas palīdzēs izlīdzināt cenu, ko viesis par Jūsu īpašumu maksātu katrā no šīm platformām.
Ja iepriekš Jums jau ir nācies saskarties ar Airbnb pieejamo kalendāra sinhronizācijas iespēju, Jūs visticamāk pamanījāt, ka jauna rezervācija, kas tikko veikta kādā citā platformā, uzreiz neparādās Jūsu Airbnb kalendārā. Dažreiz pat var paiet vairākas stundas, līdz šī rezervācija beidzot tiek “sasinhronizēta” ar Jūsu Airbnb kontu. Tas attiecīgi var novest pie dubultas rezervācijas (kad tiek apstiprinātas divas rezervācijas tajos pašos datumos). Protams, neviens no mums to nevēlas, tāpēc ieteicams izmantot jau minēto kanālu menedžeri. Šis rīks dubulto rezervāciju risku samazinās gandrīz līdz nullei. Taču šī nav vienīgā funkcija, kas piemīt kanālu menedžerim. Tas papildus nemitīgi sūta dažādu informāciju visām Jūsu izmantotajām tiešsaistes ceļojumu aģentūrām, piemēram, ja kalendārā “aizvērts” kāds datums, mainīta konkrētas nakts vai perioda cena utt.
3. Īpašumu pārvaldības sistēma
Gadījumā, ja īstermiņa īrē menedžējat vairāk nekā tikai pāris īpašumus, ļoti iespējams, ka noteiktā brīdī šo procesu vēlēsieties pārvaldīt strukturētākā veidā, nevis ar 10 dažādu Excel failu palīdzību. Šajā brīdī Jums noteikti palīdzēs īpašumu pārvaldības sistēma (angliski – Property Management System jeb PMS). Tā ir daudzfunkcionāla sistēma, kas palīdz pārvaldīt dažādus īstermiņa īres īpašumu aspektus – sākot ar uzkopšanas darbu plānošanu, saziņu ar viesiem, izmantojot tikai vienu platformu, finanšu pārskatu izveidi un daudz ko citu. Īpašumu pārvaldības sistēma pēc savas būtības ir kanālu menedžera paplašinājums. Pie pavisam neliela pārvaldāmo īpašumu skaita, iespējams pilnībā iztikt tikai ar kanālu menedžeri, taču tam ir savi ierobežojumi attiecībā uz pielāgošanu katra klienta vajadzībām.
4. Ieņēmumu pārvaldības rīks
Ieņēmumu pārvaldības un optimizācijas rīks ir kas tāds, ko noteikti vajadzētu izmantot ikkatram īstermiņa īres īpašumam. Protams, Jūs varat manuāli mainīt katras nakts cenas, taču pastāv liela iespēja, ka Jūs nebūsiet uzstādījis/-usi optimālo cenu pilnīgi katram datumam un tādā veidā neiegūsiet papildus peļņu. Īstermiņa īres īpašuma optimālo konkrētās dienas/nakts cenu ieteikmē neskaitāmi faktori – vai tā ir darba diena vai nedēļas nogale? Vai tā ir ziema vai vasara? Vai tajā laikā notiek kādi populāri pasākumi? Kāda ir Jūsu konkurenta noteiktā cena šajos datumos? Šie un daudzi citi faktori ir tie, kurus caur saviem algoritmiem analizē ieņēmumu pārvaldības rīki, nosakot katrai dienai atbilstošāko cenu. Taču nedomājiet, ka pēc sākotnējās īstermiņa īres īpašuma pievienošanas kādam no šiem ieņēmumu pārvaldības rīkiem, par šo aspektu varēsiet pilnībā aizmirst. Jums joprojām ik pa laikam būs jāseko līdzi tam, cik regulāri vai neregulāri parādās rezervācijas, un vai cenām nav nepieciešamas kādas izmaiņas.
5. Viesu pieredzes rīks
Lai arī šis rīks noteikti nav obligāts katram īpašumam, viesu pieredzes rīki (angliski – customer experience tools) pelnīti kļūst arvien populārāki. To pamatfunkcija ir diezgan acīmredzama – uzlabot katra viesa pieredzi un apmierinātību ar savu ceļojumu un uzturēšanos Jūsu īpašumā. Galvenokārt, tas attiecas uz klienta pieredzi, kas saistīta ar pašu īpašumu, piemēram, atvieglotu check-in/check-out procesu vai elektroniski pieejamas mājokļa instrukcijas. Viesu pieredzes rīki sevī var ietvert arī aspektus, kas nav saistīti ar pašu īstermiņa īres īpašumu, bet gan ar to, ko klients dara ārpus dzīvokļa, piemēram, personalizētu un interaktīvu ceļvežu piedāvāšana par konkrēto pilsētu, atlaides dažādām aktivitātēm utt.
Iepriekš jau minējām to, ka katram īstermiņa īres īpašumam nav obligāti jāizmanto visi no šiem augstāk minētajiem tiešsaistes rīkiem, taču, ja vēlaties uzlabot sava īpašumu pārvaldības procesa efektivitāti un finanšu atdevi, tos noteikti ir vērts papētīt nedaudz dziļāk. Houseys uzņēmumā mēs vienmēr sekojam līdzi un izmēģinām jaunākās nozares tehnoloģijas, tādā veidā mūsu klientiem nodrošinot labāko pieredzi un rezultātus.
Houseys tiešsaistes rīki īstermiņa īres menedžments
Kas ir apartamentu viesnīcas un kāpēc tās kļūst arvien populārākas?
Iespējams, ka jau iepriekš esat saskārušies ar terminu “apartamentu viesnīca” (angliski - apartment hotel vai apart-hotel) un varbūt Jūs pat pāris dienas esat pārnakšnojuši kādā no tām.
Kas ir īstermiņa īres īpašumu menedžments?
Rakstā aplūkojam, kas tieši ir īstermiņa īre, kādas ir tās galvenās priekšrocības un kā īstermiņa īres īpašumu menedžmenta uzņēmumi var Jums palīdzēt.
We use third party cookies.
Privacy Preferences I Agree
We use third party cookies.